CELEX: 62008CN0395
Language: et
Date: 2008-09-12 00:00:00
Title: Kohtuasi C-395/08: Eelotsusetaotlus, mille Corte d'appello di Roma (Itaalia) on esitanud 12. septembril 2008 — Istituto nazionale della previdenza sociale (INPS) versus Tiziana Bruno ja Massimo Pettini

20.12.2008   
            
            
               ET
            
            
               Euroopa Liidu Teataja
            
            
               C 327/8
            
         Eelotsusetaotlus, mille Corte d'appello di Roma (Itaalia) on esitanud 12. septembril 2008 — Istituto nazionale della previdenza sociale (INPS) versus Tiziana Bruno ja Massimo Pettini
   (Kohtuasi C-395/08)
   (2008/C 327/13)
   Kohtumenetluse keel: itaalia
   Eelotsusetaotluse esitanud kohus
   Corte d'appello di Roma
   Põhikohtuasja pooled
   
      Apellatsioonkaebuse esitaja: Istituto nazionale della previdenza sociale (INPS)
   
      Vastustajad: Tiziana Bruno e Massimo Pettini
   Eelotsuse küsimused
   
               1)
            
            
               Kas direktiiviga 97/81/EÜ (1) ja eelkõige [selle lisa] klausliga 4, mis käsitleb mittediskrimineerimise põhimõtet, on kooskõlas Itaalia õigusnormid (seaduse 638/83 artikli 7 lõige 1), mille alusel ei arvestata pensionistaažina neid vertikaalse osalise tööaja perioode, mil ei töötata?
            
         
               2)
            
            
               Kas eespool kirjeldatud siseriiklik kord on kooskõlas kõnealuse direktiiviga ja eelkõige [selle lisa] klausliga 1 osas, milles on ette nähtud, et siseriiklikud õigusnormid peavad soodustama osalise tööajaga töö arendamist; klausliga 4 ja klausliga 5 osas, milles see kohustab liikmesriike kõrvaldama õiguslikku laadi takistused, mis võivad piirata osalise tööajaga töötamise võimalusi, kuna kahtlemata on see, et pensioni jaoks ei võeta arvesse nädalaid, mil ei töötata, oluline takistus vertikaalse osalise tööaja valimisele?
            
         
               3)
            
            
               Kas mittediskrimineerimise põhimõtet käsitlev klausel 4 võib laieneda ka erinevat laadi osalise tööaja lepingutele arvestades, et siseriiklike õigusnormide alusel võetakse erinevalt vertikaalsest osalisest tööajast horisontaalse osalise tööajaga töö puhul, mil kalendriaasta ulatuses töötatud ja tasustatud tundide koguarv on sama, arvesse kõiki kalendriaasta nädalaid?
            
         
      (1)  Nõukogu 15. detsembri 1997. aasta direktiiv 97/81/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta (EÜT L 14, lk 9, ELT eriväljaanne 05/03, lk 267).